**ATKLĀTs KONKURSS**

**“Personīgās aprūpes tehnisko palīglīdzekļu piegāde”**

ar identifikācijas Nr. NRC „Vaivari” 2018/27 TPC

**1. Piegādātāja uzdotais jautājums:**

Ir jautājumi par atklāta “Personīgās aprūpes tehnisko palīglīdzekļu piegāde” ar identifikācijas Nr. NRC „Vaivari” 2018/27 TPC specifikācijas 5. pozīciju “Tualetes/ dušas krēsli”.

Jautājumi:

* Specifikācijas 5.pozīcijā ir prasība “Pretendentam komplektā jāpiedāvā abi riteņu varianti”. Vēlējāmies precizēt vai kā komplekts ir jāpiedāvā viens tualetes/dušas krēsls ar divu veidu riteņu variantiem? Respektīvi, piedāvāt tualetes/dušas krēslu, kam var uzlikt abu veidu riteņus – gan tādus riteņus, kuru izmērs ir vienāds ar priekšējiem riteņiem, gan tādus riteņus, kuru izmērs ir 37x540mm (24”)?
* Specifikācijas 5.pozīcijā ir prasība piedāvāt “pumpējamus aizmugurējos riteņus ar izmēru 37x540mm (24”) ar vadības stīpām”. Kāpēc ir nepieciešams, lai aizmugurējie riteņi būtu pumpējami, ja tualetes/dušas krēsls ir paredzēts lietošanai iekštelpās? Lūdzam atļaut piedāvāt gan pumpējamus, gan nepumpējamus aizmugurējos riteņus ar izmēru 37x540mm (24”), ar vadības stīpām.

**Pasūtītāja atbilde:**

1) Attiecībā uz Tehniskās specifikācijas 5. iepirkuma daļu jāpiedāvā viens tualetes/dušas krēsls ar divu veidu riteņu variantiem.

2) 2018. gada 29. jūnijā izsludināti grozījumi iepirkuma “Personīgās aprūpes tehnisko palīglīdzekļu piegāde” ar identifikācijas Nr. NRC „Vaivari” 2018/27 dokumentācijā attiecībā uz iepirkuma 5. daļu. Ar grozījumiem nolikumā var iepazīties Elektronisko iepirkumu sistēmas e-konkursu apakšsistēmā [www.eis.gov.lv](http://www.eis.gov.lv) un VSIA "Nacionālais rehabilitācijas centrs "Vaivari"" mājaslapā sadaļā "Publiskie iepirkumi".

**2. Piegādātāja uzdotais jautājums:**

Jautājums par atklāta “Personīgās aprūpes tehnisko palīglīdzekļu piegāde” ar identifikācijas Nr. NRC „Vaivari” 2018/27 TPC specifikācijas 5. pozīciju “Tualetes/ dušas krēsli”:

* Vai tehniskās specifikācijas 5.pozīcijā drīkst piedāvāt tualetes/dušas krēslus, kuru sēdvirsmas augstums no zemes ir 55 cm? Ar tādu tualetes/dušas krēslu lietotajām būtu vieglāk uzbraukt uz klozeta.

Lūdzam iepirkuma komisiju tehniskās specifikācijas 5.pozīcijā atļaut piedāvāt tualetes/dušas krēslus, kuru sēdvirsmas augstums no zemes ir 45-55 cm.

**Pasūtītāja atbilde:**

Tehniskajā specifikācijā noteiktas tehnisko palīglīdzekļu minimālās prasības, un tualetes/dušas krēsliem sēdvirsmas augstumam no zemes jābūt 45-50cm, lietojot tehniskās specifikācijas 1.veida aizmugurējos riteņus.

**3. Piegādātāja uzdotais jautājums:**

Lūdzam precizēt, kas ir domāts ar teikumu "Komplektā: sēdvirsmas platumam atbilstoša polsterēta, noņemama virsma no ūdens izturīga materiāla" iepirkuma tehniskās specifikācijas 2. un 3.punktā? Vai ar to ir domāts pārklājums vai mīksts spilvens?

**Pasūtītāja atbilde:**

Atsevišķa, polsterēta, noņemama virsma no ūdens izturīga materiāla, kas viegli uzliekama uz tualetes krēslu sēdvirsmas.

**4. Piegādātāja uzdotais jautājums:**

**Vai Sadarbības līgumā iekļautais pilnvarojuma noformējums un apjoms -  "Puses vienojas, ka SIA „\_\_\_\_\_\_\_\_\_\_\_\_\_\_” valdes loceklis \_\_\_\_\_\_\_\_\_\_\_\_\_\_\_\_\_\_\_\_ ir pilnvarots parakstīt visus ar šo iepirkumu saistītos dokumentus, tajā skaitā Pušu sagatavotu piedāvājumu, un izstrādāt dokumentu atvasinājumus Iepirkumam Personu apvienības vārdā" - ir pietiekams, lai piedāvājumu iesniegtu un to pieņemtu no Personu apvienības Sadarbības līgumā noteiktā pilnvarotā pārstāvja. Kā arī jautājums par to, vai uz Sadarbības līguma ir nepieciešami notariāli apliecināti paraksti?**

**Pasūtītāja atbilde:**

Vairākas personas var apvienoties un iesniegt kopīgu pieteikumu, pievienojot starp apvienības dalībniekiem noslēgtu vienošanos, kurā norādītas ziņas par katru apvienības dalībnieku, kompetenču sadalījums starp dalībniekiem, un pilnvarotā persona, kura pārstāvēs apvienības intereses iepirkuma procesā.

Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam.

Uz Sadarbības līguma nav nepieciešami notariāli apliecināti paraksti.

**5. Piegādātāja uzdotais jautājums:**

Ja konkursā piedalās 2 uzņēmumu apvienība, 5.pielikumā laukā pretendents ir jāuzrāda abi uzņēmumi vai var uzrādīt paraksttiesīgo uzņēmumu un pie pieredzes abu uzņēmumu pieredzi?

**Pasūtītāja atbilde:**

Ja pretendents ir Personu apvienība, informāciju norāda par katru Personu apvienības dalībnieku, proti, laukā pretendents tiek norādīti abi Personu apvienības dalībnieki un Nolikuma 5.pielikumu paraksta Personu apvienības pilnvarotā persona.

\*Ja piedāvājumu iesniedz personu apvienība, pieteikumu (1.pielikums) papildina norādot personu, kura pārstāv personu apvienību iepirkumā, kā arī katra personu apvienības dalībnieka atbildības apjomu. Šo informāciju paraksta visi personu apvienības dalībnieki. Visiem personu apvienības dalībniekiem ir jāuzņemas solidāra atbildība par līguma saistību izpildi.

Atbildes uz uzdotajiem jautājumiem tiks ievietotas arī Pasūtītāja mājaslapā internetā.